Samianigo Alto

Samianigo Alto (en castellano Sabiñánigo Alto) ye un barrio de Samianigo. Estió l'antigo nuclio prencipal d'iste lugar chunto con lo vecín Samianigo Baixo, dica lo sieglo XX, anque con a plegata d'o ferrocarril ta la ciudat, Samianigo s'estendilló a l'atro canto d'a vía.

Se troba a 798 metros d'altaria, en a Val Estrecha chunto a lo barranco de Fondanito u l'Abate. Belunas d'as suyas casas encara conservan caracteristicas tipicas de l'arquitectura tradicional sarrablesa: chamineras tronconicas, puertas adintelatas u finestras conopials, eixemplos son casa Roldán y casa Bergua u l'antiga abadía que conserva una puerta conopial de 1589 y una finestra de 1605.

Teneba 12 fuegos a la fin d'o sieglo XV. A meyatos d'o sieglo XIX yeran 24 los vecins chunto con Samianigo Baixo.

Categoría:Lugars de Samianigo
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo